dimecres, 4 març de 2015
Recordeu que aquest dissabte dia 7 de març la nostra escola obre les portes a tothom per poder visitar les instal·lacions i gaudir d'un matí tots junts.
Esperem que vingueu amb tota la família, veïns i amics!
FESTA DE L'ARBRE 2015
L'ajuntament ens informa que el proper diumenge dia 8 de març a partir de les 10:00 ens podrem avançar a la primavera plantant un arbre a l'aparcament que hi ha davant de l'escola Benviure.
També hi trobareu música, tallers i un petit refrigeri per recompensar la petita ajuda que pugueu donar participant amb les vostre mans d'aquesta celebració.
AQUEST ANY L'ESCOLA MONTSERRAT ABANDEREM ELS TRES TOMBS!
Aquest any l'escola Montserrat ha estat l'abanderada petita de la tradicional festa de Sant Antoni, els Tres Tombs. El nostre equip directiu ha decorat el carro de passeig i un pilot de nens i nenes de l'escola han acompanyat la Bombi i algunes gallines de l'escola a fer els tombs.
TALLER "EXPERIMENTEM EN FAMÍLIA"
L'ajuntament de castellbisbal en informa que els dies 6, 13 i 20 de març faran a la sala de Plens i d’actes un taller d’ "Experimentem en família", que ens ofereix la Diputació de Barcelona dins les Ajudes de suport a les famílies. Aquesta activitat està destinada a famílies amb infants de 3 a 6 anys.
Horari: 18 hores i cada sessió és de 90 minuts. (places limitades per ordre de sol·licitud)
Finalitat del taller: oferir un espai educatiu de relació, comunicació, convivència i aprenentatge entre pares, mares i els seus fills i filles, tenint com a punt de referència, la creativitat i el joc com a eines educatives. Això vol dir que les sessions són en família.
Continguts que es treballaran: el vincle afectiu i educatiu en la relació, el joc com a llenguatge comunicatiu i expressiu i les habilitats socials bàsiques com l’escolta activa, empatia i coherència.
Metodologia: sessions dinàmiques que fomentin els jocs d’aprenentatge vivencial a partir de diferents activitats relacionades amb l’expressió corporal, el joc simbòlic i la relaxació. La darrera sessió, consisteix en fer una trobada amb el grup de pares i mares (sense els fills i filles que podran estar a l’altra sala amb monitoratge) que ha participat, per reflexionar sobre les experiències viscudes, tant en les sessions com en els espais privats quotidians.
Si hi esteu interessats feu-nos arribar un correu electrònic amb el vostre nom, cognom, telèfon de contacte i correu electrònic a ampamontserrat08755@gmail.com
des del Departament de Salut de l'Ajuntament de Castellbisbal ofereixen un curs gratuït de manipulador d’aliments per entitats el dijous 12 de març de 17:30h a 19:30h a sala de plens. Tots els pares i mares que col·laboreu més o menys activament amb l'Ampa quan fem berenars, xocolatades, etc, podeu optar a obtenir els coneixements bàsics per subministrar aliments i begudes en activitats de lleure i un certificat acreditatiu d'assistència.
A continuació trobareu la documentació pertinent al curs i com fer-ne la inscripció entre el 2 i l'11 de març.
Cap de setmana SOLIDARI i CORAL de TRES TOMBS
Aquest cap de setmana Castellbisbal està carregat d'activitats:
El matí del dissabte 28 de febrer l'Ajuntament organitza la II Fira de Solidaritat amb un taller infantil d'estampació de la Solidaritat.
L'Escola de Música organitza el 2n Cap de setmana Coral amb un munt d'activitats proposades tant per dissabte com per diumenge.
El diumenge 1 de març són els Tres Tombs i els amics de Sant Antoni han fet la nostra escola la seva abanderada, per això, nens i nenes de 1r, 2n i 4t faran tot el recorregut en carretó.
A continuació podeu veure la informació dels tres esdeveniments:
Des de l'escola ens informen:
Els dies 24, 25 i 26 de febrer es donarà
una peça de fruita a tot l’alumnat de 1r a 6è, a l’hora del pati. Per tant,
durant aquests tres dies ho haureu de tenir en compte a l’hora de preparar l’esmorzar
que porten a l’escola.
Les fruites que ens portaran aquesta
setmana seran: poma, mandarina i taronja.
Castellbisbal, 20 de febrer de 2015
REVISTA PICA-SOQUES
COMISSIÓ PARES I MARES 6è
AQUEST ANY L'ESCOLA MONTSERRAT ABANDEREM ELS TRES ...
Subscriu-te al blog de l'Ampa Montserrat
ampamontserrat08755@gmail.com | AMPA de l'Escola Mare de Déu de Montserrat de Castellbisbal. Plantilla Simple. Imatges de plantilla per enjoynz. Tecnologia de Blogger.